
1. [bookmark: _Toc177111030][bookmark: _Toc177111525][bookmark: _Toc82028000][bookmark: _Toc82029701][bookmark: _Toc177044348][bookmark: _Toc177044431][bookmark: _Toc177044551]UVOD
[bookmark: _Toc177110925][bookmark: _Toc177110972][bookmark: _Toc177111031][bookmark: _Toc177111526]Izvješće je izrađeno na osnovi cjelogodišnjeg sudjelovanja i praćenja rada, pisanih izvješća odgajatelja i samovrednovanja svih sudionika odgojno-obrazovnog procesa: djece, roditelja, odgajatelja, stručnog suradnika pedagoga i ravnatelja. Ostvarenje zadaća iz Godišnjeg plana i programa rada u pedagoškoj godini 2023./2024. odvijalo se u specifičnim prilikama zbog čestih nestručnih zamjena na radnom mjestu odgojitelja. Ustroj mješovitih skupina je ustaljen i dobro prihvaćen od strane roditelja, djece i djelatnika vrtića. Česta izmjena nestručnih djelatnika na mjestu odgajatelja u skupinama nije utjecalo na kontinuitet i stalnost ostvarenja programa.                                                                                                 U skladu s važećim Pravilnikom o obrascima i sadržajima pedagoške dokumentacije i evidencije o djeci u dječjem vrtiću, na temelju Zakona o predškolskom odgoju i naobrazbi, Godišnje izvješće o ostvarivanju Plana i programa rada Dječjeg vrtića Bubamara Kalinovac obuhvaća sva zadana područja te se nadovezuje na izvršenje Godišnjeg plana i programa rada Dječjeg vrtića Bubamara Kalinovac u pedagoškoj godini 2023./2024. godini.









[bookmark: _Toc177111032][bookmark: _Toc177111527]OSNOVNI PODACI O USTANOVI

· Naziv Ustanove – Dječji vrtić Bubamara Kalinovac
·  Osnivač Ustanove – Općina Kalinovac
·   OIB – 48194684232
· Adresa Ustanove – Kolodvorska 119a, 48 361 Kalinovac
· Telefon/ mob – 048/883-273, 098/983-2155
· e-pošta: djecji.vrtic.bubamara@kc.t-com.hr
· Djelatnost – ostvarivanje programa odgoja, naobrazbe, zdravstvene zaštite, prehrane i socijalne skrbi djece predškolske dobi (od navršene godine dana do polaska u školu)
·  Zakonski zastupnik : ravnateljica Ivana Biruš
· Radno vrijeme Vrtića: 6.00 -16.00
· Broj upisane djece
· početak pedagoške godine - rujan 2023. - 54
· kraj pedagoške godine - kolovoz 2024. - 42
· Broj odgojnih skupina – 3
· Broj zaposlenih - 9
· 7 odgajateljica u stalnom radnom odnosu, s time da je jedan odgojitelj i ravnatelj sa 1/8 radnog vremena
· 1 odgajateljica je na bolovanju od 26.06.2022. i 1 odgajateljica od 10.2023.
· Pedagog (nitko se nije javio na dva raspisana natječaja u ovoj pedagoškoj godini)
· 1 kuharica 
· 1 spremačica 

2. [bookmark: _Toc177111033][bookmark: _Toc177111528]USTROJSTVO RADA 
2.2 [bookmark: _Toc177111034][bookmark: _Toc177111529] Organizacija rada

Organizacija rada Vrtića se temelji na stručnom pedagoškom, djelotvornom i odgovornom obavljanju poslova odgoja i obrazovanja djece što uključuje ostvarivanje programa odgoja i naobrazbe, zdravstvene zaštite, prehrane i socijalne skrbi djece predškolske dobi utvrđene Godišnjim planom i programom rada Vrtića. 
Dječji vrtić Bubamara Kalinovac ostvaruje program odgoja, obrazovanja i skrbi o djeci predškolske dobi prilagođen razvojnim potrebama djece i njihovim mogućnostima i sposobnostima, temeljem Statuta dječjeg vrtića Bubamara Kalinovac, Zakona o predškolskom odgoju i obrazovanja, Programskim usmjerenjem, Državno pedagoškim standardom predškolskog odgoja i  naobrazbe, Nacionalnim kurikulumom za predškolski odgoj i obrazovanje, te Kurikuluma dječjeg vrtića Bubamara. 
Dječji vrtić Bubamara Kalinovac u okviru djelatnosti ranog i predškolskog odgoja i obrazovanja, ostvaruje programe kojima, u skladu s humanističko-razvojnom koncepcijom, potiče cjelovit razvoj i integrirano učenje djece rane i predškolske dobi, razvoj dječjih kompetencija, poštivanje različitosti; osigurava njegu i skrb za djecu ranog i predškolskog uzrasta. Vrtić predstavlja i zastupa ravnatelj, a vrtićem upravlja Upravno vijeće, koje broji pet članova (3 člana imenuje Osnivač, 1 člana imenuju roditelji i 1 člana imenuju radnici vrtića). Cjelokupno nastojanje Vrtića, njegovih djelatnika i programa koje vodi usmjereno je na humanistički pristup procesu odgoja i obrazovanja, usklađivanje sa suvremenim potrebama obitelji u socijalnom, kulturnom i vjerskom smislu, s razvojnim potrebama, mogućnostima i pravima djece sa smjernicama u suvremenom pristupu predškolskom odgoju i s važećim zakonskim propisima.
U rujnu 2023. na samom početku pedagoške godine, u primarni desetosatni program bilo je upisano  54 djece, od toga desetero novoupisanih, raspoređeno na tri odgojne skupine (imena skupina odabrana su na sjednici Odgojiteljskog vijeća: Zečići, Tigrići i Dupini). 
Na listi čekanja ostalo je 9 djece, tokom godine zbog ispisa jednog djeteta upisali smo dijete s liste čekanja i tako na listi ostaje 8-ero djece.
Broj djece u Vrtiću je stalan, tako je na početku pedagoške godine upisano 54 djece. Broj djece polaznika u jasličkoj skupini u mjesecu rujnu bio je manji, jer sva upisana djeca nisu navršila 1. godinu života. Broj djece povećavao se kroz mjesece i do travnja u jaslicama borave sva djeca. Na kraju pedagoške godine   nakon ispisa djece školskih obveznika broj upisane djece je 42.
Tablica br.1 – Broj upisane djece po mjesecima i odgojnim skupinama:
	
MJESEC
	
UKUPAN BROJ upisane djece
	
ZEČIĆI
(JASLICE)
	
TIGRIĆI
(MLAĐA)
	
DUPINI
(STARIJA)

	Rujan
	54
	12
	18
	24

	Listopad
	54
	12
	18
	24

	Studeni
	54
	12
	18
	24

	Prosinac
	54
	12
	18
	24

	Siječanj
	54
	12
	18
	24

	Veljača
	54
	12
	18
	24

	Ožujak
	54
	12
	18
	24

	Travanj
	54
	12
	18
	24

	Svibanj
	54
	12
	18
	24

	Lipanj
	54
	12
	18
	24

	Srpanj
	54
	12
	18
	24

	Kolovoz
	44
	12
	18
	12



2.3     PROGRAM PREDŠKOLE

Program predškole provodi se od 01.listopada 2023.godine do 31.svibnja 2024. godine, program je bio integriran u redoviti cjelodnevni program, dva puta po tri sata tjedno, u okviru  250 sati. 
U program predškole bilo je uključeno 14-ero djece polaznika vrtića i 2 - djece vanjski polaznici. Tokom godine 1 dijete je ispisano iz programa zbog preseljenja. Program predškole vodile su odgojiteljice vrtićke skupine Jasna Kanić i nestručna zamjena Jelena Benković. 
U prvi razred osnovne škole upisano je 13- ero djece, iz redovitog programa predškole upisano je  12 – ero djece i 1 dijete vanjski polaznik. 
Kroz program predškole djeca se socijaliziraju, druže i rade na pripremi za školu. Valja istaknuti da su djeca koja su redovito polazila pred školu u Dječjem vrtiću Bubamara njih 13-ero na kraju godine pokazala dobre rezultate i zrelost za školu. Djeca su bila uključena u sva događanja vrtića.
2.4    KRAĆI ETNO-TRADICIJSKI PROGRAM

Ove pedagoške godine nije proveden u dječjem vrtiću zbog premalog broja zainteresiranih korisnika.
2.5 [bookmark: _Hlk177112045]   PROJEKTI UNUTAR ODGOJNIH SKUPINA
  
2.5.1 [bookmark: _Hlk177112224]   „ISTRAŽIVANJE PUTEM OSJETILA“ – MJEŠOVITA JASLIČKA SKUPINA
Projekt  se provodio u mješovitoj jasličkoj skupini „Zečići“, voditeljice projekta bile su Katica Pleško i Darija Lovrak, u razdoblju od listopada 2023. do svibnja 2024. godine. Cilj projekta je doživljavanje okoline oko sebe pomoću unutarnjih i vanjskih osjeta. Unutarnji osjeti su: vizualni, auditivni, taktilni, olfaktorni, gustativni. Vanjski osjeti su: vestibulatorni i proprioceptivni. Projekt se provodio zasebno za svaki osjet. Svaki osjet imao je svoje zadatke. 
Tijekom trajanja projekta većina djece – starija djeca aktivno su sudjelovala u svim ponuđenim, izrađenim i zadanim aktivnostima. Za provođenje igara i aktivnosti veliku podršku pružali su nam roditelji donoseći potrebne materijale. I nakon završetka projekta djeca su pokazivala interes za igrama koje su izradili odgojitelji u provedbi projekta. Tema projekt zadovoljila je dječje potrebe za istraživanjem te doprinijela njihovom cjelokupnom razvoju.
Na kraju odgojitelji su cjelokupni projekt dali roditeljima na uvid kod kuće. Svaki roditelj je dao svoj zaključak vezan za projekt. Roditelji su pohvali trud, zalaganje, kreativnosti i kompetentnost odgojitelja u radu s djecom. Svi su uočili pozitivne reakcije djece na realiziranosti ovog projekta.

2.5.2 „BOJE“ U MLAĐOJ VRTIĆKOJ SKUPINI
Projekt se provodio u mlađoj vrtićkoj skupi „Tigrići“, voditeljice projekta bile u Željka Blažok i zamjena za odgojiteljicu na bolovanju, u razdoblju od listopada 2023. do veljače 2024. godine. Cilj projekta je bio potaknuti djecu na spoznavanje svijeta koji nas okružuje prepoznavanjem i imenovanjem boja, te poticati razvoj govorne komunikacije uz korištenje tematskih slikovnica (boje).
Djeca su razvijala matematičke sposobnosti i prepoznavanje geometrijskih oblika po boji, razvijala vokabular vezan uz boje, razlikovati i imenovati boje, te razvijati koncentraciju, poticali smo kod djece izgradnju samosvijesti i samopouzdanja, te razvijali sposobnost razumijevanja priče kroz prepričavanje, uočavanje detalje i prepoznavanje boja….
Djeca su aktivno sudjelovala u svim ponuđenim aktivnostima. Otkrivala, pridruživala, razlikovala i uspoređivala boje, te ih i na kraju imenovala. Na kraju projekta kod većine djece u skupini smo uočili da mogu točno imenovati osnove boje i njihove nijanse.

2.5.3 [bookmark: _Hlk177112384]„SVA RASKOŠ I BOGATSTVO JESENI“  U STARIJOJ VRTIĆKOJ SKUPINI
Projekt se provodio u starijoj mješovitoj vrtićkoj skupini „Dupini“, voditeljice projekta bile su odgojiteljica Jasna Kanić i nestručna zamjena Jelena Benković, u razdoblju od rujna 2023. do lipnja 2024. godine. Cilj projekta je putem iskustvenog doživljaja, približiti djeci prirodna bogatstva, jesen te poticati aktivnosti kojima će djeca integrirati vizualno, senzorno i motoričko područje. 
Djeca su:
· Upoznala okuse raznovrsnog voća i povrća, kao i načine na koje možemo prerađivati i upotrebljavati jesenske plodove
· Razvila zanimanje za neposredni kontakt s prirodom radi aktivnog doživljaja, istraživanja i učenja o prirodi u jesen
· Provodila su aktivnosti praktičnog života
· Primjenjivali nove tehnike i materijale
· Razvijali i poticali slobodu izražavanja 
· Poticali djecu na međusobnu suradnju i dogovor
· Navikavati  djecu na održavanje reda i čistaće te pravilno odvajanje otpada
Djeca su aktivno sudjelovala u projektu. Kroz mnogo aktivnosti upoznala, naučila, istražila, provela kreativnost, stekla samopouzdanje i samosvijest o sebi, drugome i prirodi. Aktivno u projekt su bili uključeni i roditelji kroz donošenje materijala za naš rad. Na kraju odgojitelji su roditeljima na uvid dali projekt koji su zajedno sa djecom kod kuće promotrili, prepričali i na kraju da li svoj osvrt na projekt.
RADNO VRIJEME ODGOJNO-OBRAZOVNIH RADNIKA

Radno vrijeme odgojno-obrazovnih radnika je u prijepodnevnoj smjeni od 7,00 do 12,30 sati (5,5 h – neposredni rad, 2,5 h – ostali poslovi), a u poslijepodnevnoj smjeni od 10,30 do 16,00 sati (5,5 h – neposredni rad, 2,5 h – ostali poslovi). Odgajatelji se tjedno izmjenjuju u smjenama. U prijepodnevnoj smjeni jedan odgajatelj dežuran je od 6 sati i tada mu je radno vrijeme od 6,00 do 12,30 sati (6,5 h – neposredni rad, 2,5 h – ostali poslovi). Odgajatelji u jutarnjoj smjeni izmjenjuju se u dežurstvu. Nakon neposrednog rada  odgojitelji u vrtiću rade ostale poslove 1h (prema rasporedu: jutarnja smjena od 12.30h do 14.00h, te poslijepodnevna smjena od 10.00h do 10.30h i od 16.00h do 17.00h – tu je uračunata i pauza), a 1h ostalih poslova prema potrebi posla izvan vrtića.

TJEDNA STRUKTURA RADNOG VREMENA  ODGOJNO-OBRAZOVNIH RADNIKA

	Tjedna obveza odgajatelja je 40 sati i to:
· neposredni rad – 27,5 sati
· ostali poslovi – 12,5 sati	
	
	Opis poslova
	
	Broj sati tjedno

	1. Neposredni rad s djecom
	
	27,5

	2. Ostali poslovi
	a) Planiranje
- priprema, valorizacija,
Dokumentacija
	7

	
	b) Suradnja s roditeljima
-konzultacije
-roditeljski sastanci
- informacije
	1

	
	c) Stručno usavršavanje
- individualno (čitanje stručne literatura
- interni aktivi
-stručni aktivi

	1

	
	d) Dnevni odmor
	2,5

	
	e) Ostale zadaće
- uređenje prostora
- nabavka did. materijala i sredstava za rad
- svečanosti, izleti, posjete
	1

	
	UKUPNO OSTALI POSLOVI
UKUPNO TJEDNO ZADUŽENJE 
	12,5


40



Tehničko osoblje:
·  kuharica u stalnom radnom odnosu, radno vrijeme 6,00 – 14.00.
· čistačica u stalnom radnom odnosu, radno vrijeme: 10.00 – 18.00
Radno vrijeme vrtića i smjenski rad odvijali su se prema predviđenom planu.
Intenzitet interesa roditelja nije iziskivao rad vrtića tijekom svih ljetnih mjeseci tako da je vrtić koristio kolektivni godišnji odmor u mjesecu kolovozu.
U odnosu na broj djece upisane u redoviti desetosatni program Vrtića, vodeći se odredbama Državnog pedagoškog standarda u predškolskom odgoju i obrazovanju, nedostaje nam stručni suradnik u odgojno - obrazovnom procesu (pedagog/ psiholog/stručnjak edukacijsko-rehabilitacijskog profila) i to 0.10 radnog vremena po odgojnoj skupini tjedno. U ovoj pedagoškoj godini nismo imali pedagoga jer se nitko nije javio na dva raspisana natječaja.  Jedan odgojitelj nalazi se na bolovanju od 27.06.2022.g. i  jedan odgojitelj na bolovanju od 20.10. 2023. 
[bookmark: _Toc177111035][bookmark: _Toc177111530]2.2.  Programi

Provođen je:
a) Redoviti- primarni 10-satni program u kojem je sudjelovalo svih 54 djece u cjelodnevnom programu.
b) Posebni programi rada
Kraći program predškole provodio se u okviru 250 sati rada godišnje u prijepodnevnim satima u prostorima vrtića  integrirano u redovitom cjelodnevnom programu.
Program stranog jezika
– engleski jezik: - ovu pedagošku godinu nije se provodio, jer nije se nitko javio na javni poziv.
Kraći  etno – tradicijski program: 
 - ove pedagoške godine nije proveden u dječjem vrtiću zbog premalog broja zainteresiranih korisnika.
3. [bookmark: _Toc177111036][bookmark: _Toc177111531]MATERIJALNI UVJETI

U pedagoškoj godini 2023./24., roditelji ne plaćaju uslugu korištenja vrtića    kompletni iznos subvencionira osnivač Općina Kalinovac. Financijski udio roditelja odnosio se na osiguranje djece, ulaznice te prijevoz djece, likovni materijal i na higijenske potrepštine.
Sve sobe dnevnog boravka djece uređene su sa svim novim namještajem i didaktikom tako da svojim rasporedom mogu slijediti dječje interese i potrebe. Raspored se u njima mijenjao više puta godišnje i uvijek je pratio aktualnosti događanja u pojedinačnim skupinama. 
Koliko su nam financijske mogućnosti dozvoljavale, tijekom godine nabavljali smo igračke, didaktička sredstva, slikovnice, pomagala, stručnu literaturu, pedagošku, zdravstvenu i ostalu dokumentaciju.
Provedena je redovita kontrola nadležnih službi za održavanje mjera zaštita zdravlja i sigurnosti objekta, opreme, djece i zaposlenika. Za sve djelatnike nabavljena je zaštitna radna obuća. 
U Vrtiću se redovito održava sva infrastruktura.
 Zgrada Dječjeg vrtića Bubamara izgrađena je u skladu s normativima za izgradnju i opremanje prostora u kojima se provode programi predškolskog odgoja te uvažavajući načela Državnog pedagoškog standarda za predškolski odgoj i obrazovanje. Unutarnji i vanjski prostori odgovaraju i prilagođeni su potrebama i interesima djece s ciljem poticanja njihovog cjelokupnog razvoja kao i aktivnog učenja. Cilj djelovanja usmjeren je ka osiguravanju jednakih odgojno-obrazovnih šansi za svu djecu, uvažavajući različitosti svakog pojedinca koji pohađa naš Vrtić. Osim unutarnje infrastrukture koja je opremljena s brojnim didaktičkim materijala kako bi što više poticali proces aktivnog učenja, Dječji vrtić posjeduje i prostrano vanjsko dvorište s različitim didaktičkim spravama i sadržajima poput: tobogana, klackalica, penjalica i sl., s ciljem poticanja slobodne, sigurne i spontane igre u prirodnom okruženju i na svježem zraku. Osim toga svaka odgojna skupina ima vlastiti izlazak na natkriven u terasu, a jaslička skupina ima i ograđenu terasu. Djeca svakodnevno borave na zraku i provode se razne aktivnosti na igralištu i natkrivenim terasama tokom cijele pedagoške godine. 
Tokom pedagoške godine dječje vanjsko dvorište nadopunjeno je sa dva kompleta dječjih ljuljački i sa velikom prostranom nadstrešnicom za djecu. Nabavljena su dvoja autobus kolica za našu jasličku skupinu s dodatnom opremom i na taj način omogućili smo najmanjima izlazak iz vrtića u šetnje, razgledavanje mjesta…. Sve navedeno sufinancirano je iz Općine Kalinovac.
Osim toga dječje vanjsko dvorište uređeno je drvoredom i cvijećem.
Vrtić nema dvoranu, ali je napravljen prošireni hodnik koji osim garderobe koristimo za tjelesno vježbanje, predstave za djecu i razne svečanosti na kojima sudjeluju sva djeca.
4. [bookmark: _Toc177111037][bookmark: _Toc177111532]ČUVANJE I UNAPREĐIVANJE ZDRAVLJA I ŽIVOTA

Provode se mjere sigurnosti ustrojene kroz HACCP sustav, periodične kontrole opreme i objekta te svih zaposlenih. Napravljen je novi plan HACCAP koji je usklađen prema novom vrtiću u suradnji sa Zavodom za javno zdravstvo Koprivničko-križevačke županije, Služba za epidemiologiju, čijem su izradu plana prisustvovale kuharica  Branka Turković i ravnateljica Ivana Biruš kako bi edukacijom usvojile osnovna znanja o praktičnoj primjeni načela dobre higijenske i proizvodne prakse, primjeni HACCAP načela i praktičnoj primjeni postupka samokontrole i načinu upravljanja opasnostima u vrtićkoj kuhinji.
Vrtić nema zdravstvenog voditelja, te zdravstvenu dokumentaciju vodi ravnatelj.
Vrtić vodi brigu da se djeca hrane raznovrsno, da hrana bude bogata vitaminima, da budu zastupljeni svi obroci i da se pridržavamo smjernica iz  Državnog pedagoškog standarda.
Zdravstveni odgoj  u radu s djecom provodi se kroz sljedeće sadržaje: razvijanje samostalnosti i pravilno ophođenje u održavanju osobne higijene, pranje igračaka, antropometrijsko mjerenje, pravilni odnos prema hrani i prehrani, čuvanje svojeg i tuđeg zdravlja te pravila ponašanja zbog sprečavanja neželjenih situacija,  praćenje razvoja i rasta djece. Zdravstveni kartoni djece uredno su vođeni i popraćeni liječničkom dokumentacijom kojom je utvrđena redovita procijepljenost djece prema obaveznom kalendaru cijepljenja kao što su obavljeni i sistematski zdravstveni pregledi djece prije upisa u dječji vrtić. Također, nakon izostanka djeteta zbog bolesti, inzistiralo se na donošenju ispričnica s naznačenom dijagnozom od dotičnog liječnika kako bi izliječeno dijete nakon bolesti moglo boraviti u kolektivu ne opasno za drugu djecu. Pojačani nadzor odvijao se nakon povratka djece u vrtić nakon respiratorni ili virusnih infekcija i rotavirusa djeca su poslana kod liječnika i isključivo se mogu vratiti s ispričnicom od nadležnog liječnika. Analizom istih utvrđeno je da su djeca u većini slučajeva obolijevala od respiratornih i virusnih infekcija.  
Zdravstveni odgoj roditelja, skrbnika provodio se kroz sljedeće situacije: redovito donošenje liječničke potvrde i informiranje o bolesti djeteta. Održan je roditeljski sastanak na temu  „ZDRAVSTVENA ZAŠTITA DJECE U VRTIĆU“ kojeg je održala  MARINA FRIŠČIĆ  univ. mag. med. techn. v. pred. Pojačana dezinfekcija prostora, pojačano pranje ruku i obavijest roditeljima ako dođe do neke zdravstvene promjene kod djeteta, održavanje fizičke distance.
Zdravstveni odgoj zaposlenih  u vrtiću: čišćenje i dezinfekcija prostora prije početka rada vrtića, pravovremeno obnavljanje dječjih spoznaja o zdravlju te usvajanje novih, redovita dezinfekcija igračaka te pravovremeno obavljanje sanitarnih iskaznica. Održano je stručno predavanje za sve zaposlenike vrtića pod nazivom „KRIZNE SITUACIJE U DJEČJEM VRTIĆU - KRIZNI MENADŽMENT, IDETIFIKACIJA I PREVENCIJA POTENCIJALNO KRIZNIH DOGAĐAJA“ pod vodstvom gospođe Marijane Cmrečnjak Majstorić. 
Dnevni odmor je predviđen za svu djecu vrtića i provodi se u sobi dnevnog boravka svake odgojne skupine.
5. [bookmark: _Toc177111038][bookmark: _Toc177111533]ODGOJNO – OBRAZOVNI RAD

Kao ustanova za odgoj i obrazovanje djece rane predškolske dobi organizira i provodi aktivnosti vezane za promišljanje, osmišljavanje, planiranje, pripremanje i implementaciju sadržaja odgoja i obrazovanja, u skladu sa njihovim razvojnim, socijalnim, kulturnim, vjerskim i drugim potrebama, a na temelju Programskih osnova i koncepcije razvoja predškolskog odgoja i naobrazbe, utvrđenog od Ministarstva kulture, prosvjete i sporta u veljači 1991.g., Elemenata standarda društvene brige o djeci predškolskog uzrasta (N.N.29/83) i Državnog pedagoškog standarda (N.N. 63/08., 90/10.), te Zakona o ranom i predškolskom odgoju i obrazovanju ( NN 10/97,107/07 i 94/13), Nacionalni kurikulum za rani i predškolski odgoj i obrazovanje , na temelju članka 15. stavka 3. Zakona o ranom i predškolskom odgoju i obrazovanju (»Narodne novine«, broj 10/97, 107/07 i 94/13) osnovna uloga i cilj predškolskog odgoja je doprinositi cjelovitom razvoju osobnosti djeteta i kvaliteti njegovog života osmišljenim pedagoškim djelovanjem stručnih djelatnika na stvaranje optimalnih uvjeta za pravilan rast i razvoj djece. Početkom pedagoške godine svaki odgojitelj je sudjelovao u planiranju Godišnjeg plana i programa rada kojeg se u velikoj mjeri slijedilo tijekom godine.. Odstupanja su dozvoljena i opravdana te je Plan predstavljao samo okvir i bazu djelovanja u kojem su odgajatelji planirali ostvarenje razvojnih zadaća.
U radu s djecom vodili smo se vrijednostima, ciljevima, načelima i sadržajem Nacionalnog okvirnog kurikuluma vezanog za predškolski odgoj i obrazovanje djece rane i predškolske dobi. 
Osnovna načela koja njegujemo ovim pristupom uključuju slobodu, otvorenost i raznolikost. Osjetljivost odgajatelja za stvaranje pozitivne klime u odgojnoj skupini kao uvjeta uspješnosti cjelokupnog odgojno – obrazovnog procesa, zadovoljavanja potreba djece i njihovih roditelja, bilo je osnovno polazište za odabir aktivnosti u ovoj pedagoškoj godini. Aktivnosti koje su odabrali za njihovo ostvarenje, bile su prilagođene aktualnim dječjim interesima i tematici koja je aktualna za svaku skupinu pojedinačno. 
Osim godišnjeg planiranja, odgojitelji vrše i tromjesečna, tjedna i dnevna planiranja, kao i evaluaciju po istim elementima. Tendencija je da se planiranje vrši temeljem evaluacije. 
U radu Dječjeg vrtića Bubamara Kalinovac rad je organiziran u mješovitim ili heterogenim odgojnim grupama. Prostor u SDB raspoređen je po kutićima / centrima koji su jedni od drugih odijeljeni različitim pregradama (od drveta, različitih tkanina, kartona i sl.). Sobe su opremljene kupljenim didaktičkim igračkama i materijalima, no mnoštvo igračaka je zajednički rad djece, odgajatelja i roditelja. Također u radu se koristi pedagoško neoblikovani materijal koji se dopunjuje i mijenja s obzirom na dječje interese i potrebe. 
Međusobno družeći se, djeca različitih sposobnosti i kronološke dobi, uče brinuti se jedni za druge, pomagati jedni drugima i učiti jedni od drugih. Mlađa djeca se dakle uključuju u složenije imitativne igre što pomaže stjecanju socijalnih vještina dok starija djeca imaju mogućnost usavršavanja socijalnih vještina u igri sa mlađim prijateljima. Starija djeca brinu da mlađa poštuju pravila, a ujedno uče poštivati pravila i kontrolirati vlastita ponašanja. Stvorili smo dinamično okruženje koje polazi od djeteta, raznovrsnu i bogatu ponudu materijala, odnosno, okruženje koje je poticajno za učenje djeteta. U svom radu, odgajatelj je usmjeren na pažljivo promatranje djeteta jer spoznaje do kojih dođemo na ovaj način koristimo u planiranju daljnjeg rada. Odgojno-obrazovni rad temeljen je na dječjem interesu kojeg nastojimo proširiti i produbiti različitim planiranim i spontanim aktivnostima (individualnim, grupnim). 
Osnovna zadaća ravnatelja je jačanje kompetencije odgojitelja i ostalih zaposlenika u okviru struke, poticanje kreativnosti i autonomije u radu koristeći osnovna podupiruća načela upravljanja. Ogledalo se to u nastojanju unapređivanja organizacije i realizacije procesa rada kao i podizanju kompetencija odgojnih djelatnika.  Ključna je uloga ravnatelja da kao pozitivni lider zainteresira sve sudionike, ispuni ih pozitivnom energijom i modificira postojeće samozadovoljstvo i ortodoksiju kada se pojave. Bitna osobina ravnatelja je da zna potaknuti interes, ambiciju, motiviranost i sigurnost odgojitelja a preko njih i skupine u vlastite potencijale da mogu postići novo postavljene ciljeve i zadaće.
Zadaće su se provodile po razvojnim područjima: 
1. Tjelesni i psihomotorni razvoj 
2. Socio – emocionalni razvoj i razvoj ličnosti
3. Govor, komunikacija, izražavanje i stvaralaštvo 
4. Spoznajni razvoj
Aktivnosti koje su odabrali za njihovo ostvarenje, bile su prilagođene aktualnim dječjim interesima i tematici koja je aktualna za svaku skupinu pojedinačno. 
Odgojitelji kombiniraju različite oblike rada, no svima je zajedničko to da u svojem odgojno – obrazovnom radu, koriste aktivnosti kojima se potiče samoinicijativa djece, samostalnost i autonomnost. 
Naglašeno je poticanje samostalnosti djeteta u obavljanju higijenskih i fizioloških potreba, samostalnosti u posluživanju, hranjenju, urednosti za stolom, kulturnom ophođenju s drugima, te odluke o potrebi za dnevnim odmorom. 
Djeca su također tijekom godine poticana na spontano izražavanje, iskazivanje i imenovanje svojih potreba, ali su isto tako upućivani na prepoznavanje potreba druge djece u skladu s razvojnim sposobnostima. Djeca uče čineći, istražujući te su njihovi interesi i potrebe okosnica rada.
Djeca su tijekom ove pedagoške godine bila raspoređena na tri odgojne skupine. Skupinama smo na prvom odgojiteljskom vijeću nadjenuli imena. Svaka odgojna skupina ima dva matična odgojitelja.
Tablica br. 2 - Odgojne skupine, odgojitelji i njihova stručna sprema
	
ODGOJNA SKUPINA
	
ODGOJITELJI
	
STRUČNA SPREMA

	
ZEČIĆI
	
KATICA PLEŠKO
DARIJA LOVRAK

	
VŠŠ
VŠS


	
TIGRIĆI
	
ŽELJKA BLAŽOK
TANJA PATAČKO
Zamjene za bolovanje odgojiteljice
ANDREJA KANČAL
(od 02.01.2024. do 12.01.2024.)
DIANA ŠOKEC
(od 12.02.2024. do 05.07.2024.)

	
VŠŠ
VSŠ


SSS – tečaj dadilje

                      SSS

	
DUPINI
	
JASNA KANIĆ
IVANA BIRUŠ
Zamjene za bolovanje odgojiteljice
JELENA BENKOVIĆ
(od 1.09.2023. do 05.07.2024,)
	
VŠS
VŠŠ


SSS – tečaj                                         dadilje















OSTVARENJE PLANA KULTURNIH, DRUŠTVENIH I JAVNIH ZBIVANJA

· Odlazak u BIBLIOBUS ...................................................................tijekom cijele pedagoške godine, dva puta mjesečno (svaki drugi ponedjeljak), od mjeseca studenog zbog određenih kvarova na Bibliobusu nisu nam dolazili u posjet
· Hrvatski Olimpijski dan.............................................................08.09.2023.
· Obilježili smo Europski tjedan mobilnosti sve odgojne skupine a djeca starije odgojne skupine „Dupini“ u vrtić su došla biciklima ili romobilima. U suradnji s PU Đurđevac provedena je i edukacija djece o ponašanju u prometu pod stručnim vodstvom policijske djelatnice Veronika                    Šipek ……………………………...………………………….. 21.09.2023.
· Obilježavanje godišnjeg doba JESEN .......................................23.09.2023.
· Stručno predavanje u vrtiću pod nazivom „KRIZNE SITUACIJE U DJEČJEM VRTIĆU - KRIZNI MENADŽMENT, IDETIFIKACIJA I PREVENCIJA POTENCIJALNO KRIZNIH DOGAĐAJA“ pod vodstvom gospođe Marijane Cmrečnjak Majstorić za sve djelatnike DV Bubamara održano je………………………………………… 26.09.2023. 
· Povodom Međunarodnog dana starijih osoba, djeca starije skupine „Dupini“ iz vrtića Bubamara Kalinovac posjetila su Obiteljski dom za starije osobe Sveta Ana u Kalinovcu, vlasnice Biljana                             Moslavac………………………………………………………29.09.2023.
· Obilježili Međunarodni dan nenasilja…………………………02.10.2023.
· Mjesec oralnog zdravlja …..................................tijekom mjeseca listopada
· Obilježili smo dječji tjedan „LJUBAV DJECI PRIJE SVEGA“…………………..................................................02.-08.10.2023.
· Povodom  Dana smanjenja rizika od katastrofa u Dječjem vrtiću Bubamara u svim odgojnim skupinama provodile su se  aktivnosti za učenje ponašanja u kriznim situacijama - potres i poplava……………………………….……………….02.10. i 12.10.2023.
· Na Trgu sv. Jurja u Đurđevcu odgojno-obrazovna skupina DUPINI Dječjeg vrtića "Bubamara" Kalinovac sudjelovala je na 20. "Medvenom denu".……………………………………………………….…15.10.2023.
· Izražavajući zahvalnost za kruh i sve plodove zemlje Dječji vrtić "Bubamara" Kalinovac upriličio je blagoslov kruha i plodova zemlje u vrtiću………………………………………………….……….24.10.2023.
· Dani Općine Kalinovac..............................................................18.10.2023.
· Obilježili smo Dan kravate.........................................................18.10.2023.
· Obilježili Dan pješačenja……………………………………...22.10.2023.
· Obilježili Dan jabuka – kraljica voća………………………….22.10.2023.
· U suradnji sa DVD Kalinovac i DVD Batinske u Dječjem vrtiću Bubamara. organizirana je vježba evakuacije i spašavanja…....30.10.2023.
· Obilježili smo Svjetski dan štednje – posjet Erste banci i Gradskoj knjižnici Đurđevac– starija odgojna skupina „Dupini“…………………..…………...................................... 31.10.2023.
· Obilježili Dan siječanja na žrtve Domovinskog rata i na žrtve Vukovara i Škabrnje…………………………………………………..........17.11.2023.
· Obilježili smo Međunarodni dan tolerancije............................. 16.11.2023.
· Obilježili smo Međunarodni dan borbe protiv nasilja nad djecom........................................................................................19.11.2023.
· Obilježili smo mjesec hrvatske knjige.......................................20.11.2023.
· Obilježili smo Dan dječjih prava................................................20.11.2023.
· Advent u vrtiću – palimo 1. adventsku svijeću……………….04.12..2023.
· Obilježavanje Nikolinja – podjela poklona povodom sv Nikole koje je osigurala Općina Kalinovac...................................................... 06.12.2023.
· U suradnji s Osnovnom školom Ivan Lacković Croata Kalinovac u dječjem vrtiću organizirana je Večer matematike. Na radionici su sudjelovali budući prvašići sa svojim roditeljima……………………………………………………..07.12.2023.
· Obilježili smo Dan ljudskih prava..............................................10.12.2023.
· Održana je božićna radionica u starijoj skupini „Dupini“.……13.12.2023.
· Djeca i odgojitelji okitili bor u vrtiću Bubamara……...............14.12.2023.
· Podravka povodom božićnih praznika darivala svu djecu sa slatkim paketićima……………..………………………………………15.12.2023.
· U duhu nadolazećih blagdana u jasličkoj skupini "Zečići" održana je božićna radionica s roditeljima………………….…………….14.12.2023.
· Božićna predstava Kazališta tvornice lutaka pod nazivom „Šlampavi Djed Mraz“ održana je u Društvenom domu Kalinovac. Djed Mraz i njegova Bakica Mraz su se ovom prigodom poigrali pa čak i zapjevali s uzbuđenom dječicom kojima su poslije svakog osobno darivali prigodnim slatkim paketićem. - Božićnu predstavu kao i poklone za svu djecu osigurala je Općina Kalinovac…………………………………………………20.12.2023.
· Obilježili adventska zbivanja i blagdan Božića..................tijekom prosinca 
· Obilježili smo prvi dan zime......................................................21.12.2023.
· Svjetski dan smijeha...................................................................10.01.2024.
· Prisustvovali smo u Društvenom domu Kalinovac na predstavi za djecu "Grozdana na zrnu papra" u izvođenju Male dječje scene Kulturne udruge Tomislav Franjić………….…………………………………..10.01. 2024. 
· Blagoslov vrtića i posjet župnika Ivice Gladoića……………………………………………………….18.01.2024.
· Stručno predavanje za roditelje „Zdravstvena zaštita djece u vrtiću“ održano je u Dječjem vrtiću Bubamara pod vodstvom Marine Friščić univ. mag. med. techn. v. pred………………………….……..29.01.2024.
· Održana je „Vesela radionica“ za roditelje odgojne skupine "Tigrići" na radionici su izrađivali "leptiriće" za nadolazeći maskenbal……………………………………………………...29.01.2024.
· Međunarodni dan zagrljaja.........................................................21.01.2024.
· Sudjelovali smo na manifestaciji „Fašnek v Kalnovcu“........... 11.02.2024.
· Fašnek u vrtiću- ples pod maskama……………………..…….13.02.2024.
· Obilježili Dan zaljubljenih „Valentinovo“................................ 14.02.2024.
· Obilježili smo Dan ružičastih majica.........................................28.02.2024.
· Posjet pedagoginje Petre Šiško iz Osnovne škole I. L. Croata Kalinovac na prvi susret s predškolcima………………………………….26.02.2024.
· Djeca odgojne skupine "Dupini" sudjelovala su na preventivno sigurnosnoj radionici HAK - "Vidi i klikni"…………………..01.03.2024.
· Odgojno - obrazovna skupina „Dupini“ i četverogodišnjaci odgojno obrazovne – skupine „Tigrići“ posjetili su grad Varaždin. Cilj posjeta bio je boravak u Hrvatskom narodnom kazalištu gledajući kazališnu predstavu „Grimmx“ u izvedbi Kerekeš Teatra. Isprepletane četiri Grimmove bajke u jednoj – Zlatokosa, Crvenkapica, Snjeguljica, Trnoružica….05.03.2024.
· Obilježili Međunarodni dan žena…………………………...…08.03.2024.
· Obilježili smo Međunarodni dan matematike............................14.03.2024.
· Posjet učiteljice Jasminka Stankir i pedagoginje Petra Šiško iz OŠ I.L.Croata Kalinovac predškolcima u Dječjem vrtiću Bubamara – druga radionica..……………………………………………….……..18.03.2024.
· Obilježili smo Dan očeva ..........................................................19.03.2024.
· Obilježili smo Dan osoba s Down sindromom.......................... 21.03.2024.
· Obilježili smo prvi dan proljeća „Otišla je baka zima, tople zrake sunca sjaju, proljeću već izdaleka ptičice svoj pozdrav daju……...…21.03.2024. 
· Obilježili Dan vode ...................................................................22.03.2024.
· Obilježili smo uskrsna zbivanja i blagdan Uskrsa.........18.03 - 31.03.2024.
· Posjet Obiteljskom imanju s ciljem upoznavanje domaćih životinja-. djeca skupine Dupini zajedno sa svojim odgojiteljicama Jasnom i Jelenom posjetila su obiteljska imanja Miklić, Fusić i Erdelec u ulici Ciglana u Kalinovcu. ………………….10.04.2024.
· Obilježili smo „Dan planeta Zemlje“  i proveli smo „Zelenu čistku“. Mlađa djeca vrijedno su sakupljala smeće, a starija djeca su sve sakupljeno sortirala i razdvajala u odgovarajuće spremnike. U suradnji sa roditeljima prikupili smo zemlju i sadnice cvijeća koje je svaka skupina posadila u povišene gredice…………………………………...22.04.2024.
· Posjet Osnovnoj školi I.L.Croata Kalinovac – susret s učiteljicom Jasminkom Stankir, s pedagoginjom Petrom Šiško, posjet 1. razredu i razgledavanje škole………………............................................24.04.2024.
· Obilježili Svjetski dan plesa.......................................................29.04.2024.
· Obilježili smo Svjetski dan Sunca..............................................03.05.2024.
· Po prvi puta organizirana je vožnja vlakom - odgojno – obrazovna skupina „Dupini“ DV Bubamara Kalinovac realizirala je vožnju vlakom na relaciji Kalinovac – Novigrad Podravski - Kalinovac. U suradnji sa DVD-om Kalinovac njihovo vatrogasno vozilo obavilo je prijevoz predškolskih putnika i njihovih odgojiteljica do željezničke postaje Kalinovac odakle je putovanje nastavljeno vlakom do odredišta – Dječjeg vrtića „Fijolica“ u Novigradu Podravskom…………..………..10.05.2024.
· Obilježili smo Majčin dan .........................................................09.05.2024.
· Obilježili smo Međunarodni Dan obitelji .................................15.05.2024.
· Obilježili smo  Tjedan Crvenog križa i Crvenog polumjeseca……………………………………………………16.05.2024.
· U gostili smo kazalište „Šareni svijet“ sa predstavom „Od puteljka do vode praščićeve lude zgode“ …………………………………16.05.2024.
· Sudjelovali smo na 9. Virovskoj prkačijadi predstavnici Dječjeg vrtića Bubamara bili su  Sara i Šimun te odgojiteljica Jelena Benković i ravnateljica Ivana Biruš………………………………………. 17.05.2024. 
· Izlet za svu djecu od navršene 4. godine života iz DV Bubamara bio je u MiniPolisu Zagreb– mjesto gdje mali postaju veliki. MiniPolis je interaktivni grad za djecu, koji ih prati u najvećoj istraživačkoj avanturi………………………………………………………...21.05.2024.
· Sudjelujemo na 20. Olimpijskom festivalu dječjih vrtića u Đurđevcu s našim predškolcima odgojne skupine „Dupini“……………….25.05.2024.
· Fotografiranje predškolaca.........................................................20.05.2024.
· Općina Kalinovac je tijekom 2023. i 2024. godine izgradila nadstrešnicu i opremila ju sa stolovima i klupama, te nabavila dodatnu opremu za igralište (dva kompleta ljuljački) i uredila hortikulturu oko DV Bubamara…………………………………………..…………29.05.2024. 
· Obilježili smo Međunarodni dan roditelja ................................01.06.2024.
· „Završna svečanost naših malih maturanata“ - povodom oproštaja predškolaca od vrtića održana je u vrtiću……………………………..............................................10.06.2024.
· Obilježili smo Svjetski dan zaštite okoliša.................................05.06.2024.
· Ugostili smo kazalište Šareni svijet s predstavom „Zraka sunca, kaplja kiše, ritam cvijeta što miriše“………………………..………..12.06.2024.
· Obilježili smo početak ljeta....................................................... 21.06.2024.
· Obilježili Dan državnosti RH ................................................... 25.06.2024.

[bookmark: _heading=h.2s8eyo1]Prema Državnom pedagoškom standardu NN 10/ 97 te Pravilnikom o obrascima i sadržaju pedagoške dokumentacije i evidencije o djeci u Dječjem vrtiću predviđene etape planiranja, vrednovanja  i dokumentiranja su izvršene pravodobno i u skladu s propisanim zahtjevima djelatnosti.
Odgojitelji su profesionalno i zakonski obavili etape planiranja, vrednovanja i dokumentiranja pedagoške dokumentacije.
Tromjesečni, tjedni, dnevni plan, valorizacija, zapisnici s roditeljskih sastanaka se vode u knjizi pedagoške dokumentacije. Tjedni plan planiraju obje odgojiteljice dogovarajući se o aktivnostima prema interesima djece, godišnjim dobima, blagdanima, događajima u lokalnoj zajednici, potrebama cjelogodišnjeg projekta. U konkretne aktivnosti, gdje god je bilo moguće uvršteni su sadržaji iz Sigurnosno-zaštitnog i preventivnog programa te Antikorupcijskog programa. Iz tog programa rađeni su sadržaji samozaštite, opasnim predmetima, opasnim igrama, opasnim situacijama, te sigurnosti djece u prometu. 
Dolasci djece se također svakodnevno evidentiraju. Imenik djece vodi svaka grupa za svoju djecu sa podacima o djetetu i njegovim roditeljima ( ime, prezime, mjesto i datum rođenja, oib, adresa stanovanja, radno mjesto i brojevi telefona roditelja ). 
Svaka odgojiteljica vodi evidenciju individualnog stručnog usavršavanja.
Dječji vrtić  Bubamara Kalinovac: OBAVEZNA PEDAGOŠKA DOKUMENTACIJA U VRTIĆU: 
• Matična knjiga djece 
• Knjiga pedagoške dokumentacije odgojne skupine
• Imenik djece 
• Ljetopis dječjeg vrtića 
• Godišnji plan i program odgojno-obrazovnog rada 
• Kurikulum dječjeg vrtića 
• Godišnje izvješće o ostvarivanju plana i programa rad

Zakonom o predškolskom odgoju i obrazovanju, odgojiteljima i stručnim suradnicima u dječjim vrtićima, propisana je obveza konstantnog stručnog usavršavanja. Svi odgojitelji isplanirali su u svojim Individualnim godišnjim planovima stručnog usavršavanja način vlastitog stjecanja znanja te je ono usklađeno s vlastitim interesima, afinitetima ili trenutnom problematikom u odgojno – obrazovnom procesu. Područja individualnog usavršavanja odgojitelji su mogli pokriti zadovoljavajućim fundusom knjiga kojim raspolaže Vrtić, jer smo tijekom cijele godine, u skladu s financijskim mogućnostima nabavljali stručnu literaturu i časopise u kojima su odgojitelji mogli saznati gotovo sve novine ili aktualnosti s područja predškolskog odgoja.
Literaturu su odgojitelji također mogli nabaviti u suradnji s „Bibliobusom“ Gradske knjižnice Koprivnica dva puta mjesečno.
U ovoj pedagoškoj godini održano je ukupno 5. Odgojiteljskih vijeća na kojima se izvještavalo o raznim temama sa stručnih skupova, dogovorili o organizaciji i realizaciji svih aktivnosti kojima ostvarujemo godišnji plan i program rada.
Stručna usavršavanja odgojitelja i ravnatelja:
	DATUM
	BROJ ODGAJATELJA, PEDAGOGA, RAVNATELJA
	TEMA STRUČNOG USAVRŠAVANJA
	MJESTO
	TRAJANJE U SATIMA

	11.09.2023.
	5
	„Kako pisati knjigu pedagoške dokumentacije“
	ZOOM platforma
	2,5

	12.09.2023
	7
	„Interaktivan roditeljski sastanak“
	ZOOM platforma
	2

	26. 09. 2023.
	9
	Predavanje održano u vrtiću za sve djelatnike:
„Krizne situacije u dječjem vrtiću – krizni menadžment“
	
ZOOM
platforma
	

2

	
01.12.2023.
	
1
	WEBINAR – ZAKONI U USTANOVI
 1.  Zasnivanje radnog odnosa u vrtiću
 2.  Prestanak radnog odnosa u vrtiću
 3.  Prava trudne radnice i pravo na naknade
 4.  Popis imovine i obaveza u vrtiću 2023. godine
  5. Odluke ravnatelja u vrtiću

	ZOOM platforma
	4

	   04.12.2023
	1
	„Što s nepoželjnim ponašanjima?“
	ZOOM platforma
	2

	22.01.2024.
	1
	„Kako kreirati aktivnosti koje čine razliku?“
	ZOOM platforma
	1.30

	29.01.2024.
	7
	„Zdravstvena zaštita djece u vrtiću“
Predavanje održano u vrtiću pod vodstvom Marine Friščić univ. mag. med. techn. v. pred
	Održano predavanje unutar vrtića
	2

	
23.03.2024.
	
1
	
„Emocije“
	
ZOOM platforma
	
1,30

	25.03.2024.
	1
	„Prilagodba senzomotoričkih aktivnosti za djecu rane razvojne dobi“
	ZOOM
platforma
	
1,30

	27.03.2024.
	1
	Dvodnevni stručni skup za ravnatelje 
Ravnatelj čini razliku- primjena neuroznanosti u predškolskoj ustanovi Što nam znanost govori o uspješnosti vođenja dječjeg vrtića?:                                  Karijes u dječjoj dobi;                                    Standardi nadziranog četkanja zubi u vrtiću;                                                               Što nam neuroznanost govori o ranom razvoju mozga:                                      Stručni posjet DV Radost i Sunce u Zadru;                                                Obrazovni menadžment i ravnatelj neuroznanstveni uvid;                                     Kako ravnatelji mogu poboljšati organizacijski razvoj i profesionalno učenje?,  Primjena neuroznanosti u predškolskoj ustanovi;                        Ravnatelj čini razliku – inkluzivni model vođenja u DV radost iz Jastrebarskog;                                                     Tri mozga i MBTI upitnik; Ravnatelj čini razliku – zaposlenici i motivacija; Uloga ravnatelja u izgradnji kulture predškolske ustanove ; integracija neuroznanstvenih uvida u kurikulum vrtića;                                                       Okrugli stol.
	Održan u Zadru
	2 dana

	13.05.2024.
	2
	         
Tečaj: Pružanje prve pomoći ozlijeđenim osobama
	Predavanje u Gradskoj knjižnici Đurđevac
	3

	09.05.2024.
	5
	„Što se sve može umjesto završne priredbe“
	ZOOM platforma
	1,30

Dobra i kvalitetna suradnja Vrtića i obitelji  važna je za izazove suvremenog odgoja i  roditeljstva. Iako obitelj ima središnju ulogu u životu djeteta, njegov razvoj ovisi o podršci i poticajima koji dolaze iz predškolske ustanove i društvenog okruženja. Tako je jedna od važnijih zadaća odgojitelja u predškolskoj ustanovi ostvariti dobru suradnju s roditeljima/obitelji te im omogućiti aktivno sudjelovanje u tom procesu. 
Visoko na listi prioriteta u ciljevima koje želimo postići kroz odgojno – obrazovni rad je izgradnja partnerskog odnosa s roditeljima te ih aktivno uključiti u život i rad odgojne skupine. Vrlo je važno uskladiti odgojna načela obitelji i vrtića kako bi se omogućili optimalni uvjeti za razvoj djeteta. Susreti odgojitelja i roditelja se odvijaju svakodnevno i od velike je važnosti da oni kvalitetno i konstantno komuniciraju. Uz svakodnevne kontakte u Vrtiću s roditeljima njegujemo i druge oblike suradnje: 
SURADNJA S RODITELJIMA odvijala se putem:
· RODITELJSKIH SASTANAKA
· INDIVIDUALNIH SASTANAKA 
· CENTRA ZA INFORMIRANJE RODITELJA(kutić za roditelje) 
Najčešći oblik komunikacije s roditeljima su i dalje INDIVIDUALNI kontakt prilikom dovođenja djeteta u vrtić i odvođenje iz vrtića putem kojih roditelji konzultiraju s odgojiteljima oko svog djeteta, doznaju kako se dijete ponaša u skupini, što ga najviše zanima, s kakvim se problemima susreće, a i obavještava s odgojiteljima što se sa njihovim djetetom događa izvan vrtića. Ukoliko je potreban razgovor odgojitelja s roditeljima i obrnuto, dogovori se individualni sastanak na kojem prisustvuje i ravnateljica.
INDIVIDUALNE SASTANKE – ovu godinu u jasličkoj skupini zatražili su samo petero roditelja od dvanaestero djece. U mlađoj skupini su šestero roditelja zatražila individualni sastanak od 18 djece. U starijoj vrtićkoj skupini od 24 djece zatražili su 3 roditelja individualni sastanak.
RODITELJSKI SASTANCI bili su komunikacijskog, oglednog i informativnog tipa. Proveli smo jedan zajednički roditeljski sastanak, te se na njega odazvala većina roditelja, održan je bio u mjesecu rujnu.. Stručno predavanje za roditelje „Zdravstvena zaštita djece u vrtiću“ održano je u Dječjem vrtiću Bubamara pod vodstvom Marine Friščić univ. mag. med. techn. v. pred – održan je u mjesecu siječnju, odaziv roditelja je bio dobar. Kroz pedagošku godinu svaka odgojna skupina održala je radionice starija odgojna skupina i jaslička skupina imale su „Božićnu radionicu“, a mlađa vrtićka skupina povodom maskenbala na svima radionicama bila je prisutna i ravnateljica odaziv roditelja je bio pozitivan.
 Svakodnevno se komuniciralo s roditeljima preko CENTRA odnosno KUTIĆA ZA RODITELJE u kojima prikazujemo dječje likovno stvaralaštvo aktualnih aktivnosti i dajemo roditeljima kratke obavijesti.
DRUŽENJE RODITELJA I DJECE (božićna radionica, božićna priredba,  radionica povodom fašnika ). Završno druženje predškolca – održano je u mjesecu lipnju. 
OGLASNA PLOČA VRTIĆA (informacije, jelovnici, stručni tekstovi, objave, obavijesti)
INTERNETSKA STRANA VRTIĆA (članci i fotografije o događajima u Vrtiću, obavijesti roditeljima, stručni članci, tekstovi stručne službe) i svaka odgojna skupina ima svoju ikonicu u koju se stavljaju dvije objave po mjesecu – razni sklopovi aktivnosti, obrađene teme, bitni članci…..
UKLJUČIVANJE RODITELJA U RAD VRTIĆA  (donošenje neoblikovanog materijala, sudjelovanje u popravcima, donacijama, povišene gredice – donose cvijeće i zemlju).

Tijekom protekle pedagoške godine uspostavljena je dobra suradnja s mnogobrojnim vanjskim čimbenicima. Najbolji pokazatelj toga su donacije u najrazličitijim oblicima, kao i sudjelovanje i odazivanje na akcije i aktivnosti koje organizira Vrtić. Vrtić se vrlo rado i s veseljem uključio u gotovo sve dječjem uzrastu primjerene manifestacije.

Uspješnu suradnju kroz godinu ostvarili smo sa:
· Općinom Kalinovac
· Roditeljima, korisnicima usluge Vrtića
· Tvrtkom Rasco d.o.o.
· Tvrtkom SCAN d.o.o.
· Kulturnom udrugom „Tomislav Franjić“
· Župnim uredom i župnim Caritasom Kalinovac
· KUD-om „Grgur Karlovčana“ Kalinovac
· Poljoprivrednom udrugom Kalinovac
· Poljoprivrednom zadrugom Kalinovac
· Dobrovoljnim vatrogasnim društvom,  Kalinovac
· Dobrovoljnim vatrogasnim društvom,  Batinske
· Osnovnom školom „Ivan Lacković – Croata“ Kalinovac
· Turističkom zajednicom KKŽ
· Odsjekom za sigurnost cestovnog prometa Policijske uprave koprivničko-križevačke
· Komunalije Đurđevac
· Kazalište „Šareni svijet“ Ivica Kolmar - Zagreb 
· Marine Friščić univ. mag. med. techn. v. pred
· Lutkarski studio „Kvak“ - Zagreb
· Kazališta: „Klaun Čupko“ Zagreb, „Šareni svijet“– Zagreb 
· Dječjim vrtićem „Košutica“ – Ferdinandovac
· Dječjim vrtićem „Bregunica“ – Novo Virje
· Dječjim vrtićem „Pčelica“ – Molve
· Dječjim vrtićem „Maslačak“ – Đurđevac
· Dječjim vrtićem „Fijolica“ Novigrad Podravski
· Dječjim vrtićem „Zrno“ Virje
· Udrugom odgojitelja Koprivničko-križevačke županije
· Knjižnicom i čitaonicom „Fran Galović“ Koprivnica
· Koprivničko – križevačkom županijom
· Agencijom za odgoj i obrazovanje, Zagreb
· Učilištem Eduka Savjeti , Zagreb
· MOZOS Zagreb
· Foto studijom „Georg“, Koprivnica
· Foto studio „Kipec“, Đurđevac
· Autoprijevoznikom „Vuk“ iz Đurđevca
· Nadležnim ustanovama za održavanje ispravnosti i redovitu kontrolu cjelokupnog objekta
· Sportskom udrugom grada Đurđevca
· Pčelarskom udrugom „Bagrem“  Đurđevac
· Policijskom postajom Đurđevac
· HAK -  Koprivnica 
· Zagrebačkom bankom Đurđevac
· Gradskom knjižnicom Đurđevac
· Stari grad, Đurđevac
· Hrvatska Sahara i Zoo – Đurđevac
· MiniPolis - Zagreb 
· Podravskim listom
· Erste bankom Đurđevac
· Gradska knjižnica Đurđevac
· Marinom Friščić univ. mag. med. techn. v. pred

PRIPRAVNICI:  nije bilo
MENTORI: nije bilo zahtjeva za napredovanjem
POČETNICI: obavljanje pedagoške prakse 
· Mihaela Lugarov – dva tjedana u mjesecu veljači
STRUČNO RAZVOJNA SLUŽBA: 
PEDAGOG: - nitko se nije javio na dva raspisana natječaja 














Na temelju članka 48. Statuta Dječjeg vrtića Bubamara Kalinovac, Upravno vijeće Dječjeg vrtića Bubamara Kalinovac na 21. sjednici održanoj 19. rujna 2024. godine, usvojilo je Godišnje izvješće plana i programa rada za 2023./2024. pedagošku godinu.

Ravnateljica
Ivana  Biruš




UPRAVNO VIJEĆE
DJEČJEG VRTIĆA BUBAMARA KALINOVAC



KLASA: 601-02/24-01/ 64
URBROJ:2137-69-24-2


Predsjednica Upravnog vijeća:

__________________________



Kalinovac, 19.09. 2024.

Godišnje izvješće plana i programa: odgojna godina 2023./2024.                                                  


